**Michal Kravčík** (\* 3. február 1956, Ujezdec, Ukrajina) je medzinárodne uznávaný hydrológ, environmentalista, spoluautor Novej vodnej paradigmy , držiteľ Goldmanovej enviromentálnej ceny , zakladateľ spoločnosti WaterHolistic  a OZ Ľudia a voda. 

Michal Kravčík je medzinárodný vedec v oblasti vodného hospodárstva, člen medzinárodnej organizácie ASHOKA  združujúcej svetových sociálnych podnikateľov. Za svoje príspevky o hospodárení s vodou slovenskej rieky Torysa získal prestížne medzinárodné ocenenie Goldmanovu cenu v roku 1999. 

Je spoluautorom knihy Nová vodná paradigma , Voda pre obnovu klímy, ktorá kladie dôraz na hydrologické cykly pri riešení klimatických zmien a odolnosti. Princípy novej vodnej paradigmy boli prezentované aj na pôde OSN v roku 2023 .

Michal Kravčík je spoluzakladateľ firmy WaterHolistic , kde zabezpečuje integrovaný manažment krajiny a vody, poskytuje konzultácie a vzdelávacie služby o efektívnych stratégiách pre trvalo udržateľné povodia a obnovu krajiny. 

Okrem toho pracuje aj pre mimovládny sektor – MVO Ľudia a voda, ktorej je zakladateľom a aktívnym členom a ktorá získala cenu EU-US Democracy and Civil Society Award (1998).

Dlhoročne pracoval v Zbore poradcov pre predsedu vlády SR , pre riešenia vody, sucha a klimatických zmien. 

Jeho projekty Modrej alternatívy zachránili niekoľko dedín určených na evakuáciu z priehrad a ukázali, že ekosystémy môžu produkovať vodu niekoľkonásobne efektívnejšie ako priehrady pri 20 % nákladov. V reakcii na historické povodne na Slovensku v roku 2010 stál na čele masívneho úsilia o prevenciu pred povodňami a suchom s cieľom revitalizovať 488 obcí a zavodniť ich povodia. Kravčík koordinoval politiku Programu obnovy zelene pre Košický kraj na Slovensku , ktorú v roku 2021 schválil krajský parlament. O jeho prácu prejavili záujem médiá a akademická obec v USA, Japonsku, Rakúsku, Česku, Nemecku, Kanade, Veľkej Británii, Švédsku, Bulharsku, Macedónsku, Kazachstane, Estónsku, Francúzsku, Maďarsku, Grécku, na Cypre, v Južnej Kórei, Indii, Iráne, Austrálii a Poľsku.

Ako zdôrazňuje, integrovaná obnova povodí, lesov a mokradí bude prínosom pre priemysel aj poľnohospodárstvo, pre všetky mestské a vidiecke regióny, pre globálny sever aj juh. Poznamenáva, že aj keby sme zvrátili emisie skleníkových plynov, nezastaví to klimatické zmeny, ak nezmeníme spôsob hospodárenia s vodou. Okrem svojej práce pri zavádzaní lepšieho hospodárenia s vodou v regiónoch na celom svete je autorom Globálneho akčného plánu na obnovu prirodzených vodných cyklov a klímy. Naďalej zapája vedcov a tvorcov politík do prijímania týchto stratégií.

Michal Kravčík je naozajstný odborník, o čom svedčia nie len vyše 30-ročné skúsenosti, ale aj množstvo ocenení, ktoré za tento čas získal. Okrem Goldmanovej ceny získal tiež Sasakawa Environmental Prize ,Environmental partnership award, Inovatívny čin roka 2007 , Energy Globe Award Slovakia , Zlatý biatex (2007) , Cena Ekotopfilmu, Cena Ministra životného prostredia Českej republiky  a Medzinárodná cena pre vodné civilizácie Renza Frazina. 

Je tiež spoluautorom niekoľkých publikácií ako: Return of lost water , Manual: "Let's renew our forest / farmland / land , After us the Desert and Deluge?  a mnoho ďalších. 

Prednášal na niekoľkých významných podujatiach či miestach ako napríklad UN Climate Change Conference (COP21) v Paríži (2015), Kórejský parlament, University of Ardabil (Irán), Barkley (USA), Boston - prednášky na MIT, na pôde Europarlamentu, Budapest Water Summit a mnoho iných. V roku 2023 zastupoval Slovensko na konferencii UN-Water a pripravil akčný plán na dosiahnutie cieľov udržateľného rozvoja OSN zhrnutých v bielej knihe: Voda pre ozdravenie klímy - Nová paradigma vody .

Životopis
---------

Michal Kravčík sa narodil v roku 1956 na území dnešnej Ukrajiny. Je rusínskeho pôvodu a jeho rodičia boli po druhej svetovej vojne nútene vysťahovaní do Sovietskeho zväzu. Späť na Slovensko sa mohli vrátiť v roku 1962. Vyštudoval vodohospodárske inžinierstvo na Stavebnej fakulte Slovenskej vysokej školy technickej v Bratislave. Pracoval 8 rokov v Slovenskej akadémii vied. Zaoberá sa ekologickými otázkami integrovaného manažmentu povodí. Publikoval viacero odborných prác, napr. *Voda pre ozdravenie klímy – Nová vodná paradigma* (2007). Je zakladajúcim členom a predsedom nevládnej organizácie Ľudia a voda. Je členom organizácie ASHOKA. Je zakladateľom medzinárodnej konzultačnej spoločnosti WaterHolistic zameranej na efektívne hospodárenie s dažďovou vodou.

Politické pôsobenie
-------------------

Kravčík bol v rokoch 2018-2020 predsedom Demokratickej strany.

Osobný život
------------

Kravčík býva už od 80. rokoch 20. storočia v Košiciach. Je rusínskeho pôvodu, mimo rodiny však rusínčinu nepoužíva.

Referencie
----------

1. 1 2 3 4 5  RUNDESOVÁ, Táňa. *Michal Kravčík: Na dôchodku doženiem, čo som zanedbal v detstve – doučím sa spisovnú rusínčinu* [online]. cemerica.sk, [cit. 2020-08-17]. Dostupné online. Archivované 2017-03-15 z originálu.
2. ↑   *Nová vodná paradigma* [online].. Dostupné online.
3. ↑   *Goldman prize* [online].. Dostupné online. (po anglicky)
4. ↑   *Water Holistic* [online].. Dostupné online.
5. ↑   *Ľudia a voda* [online].. Dostupné online. [nefunkčný odkaz]
6. ↑   *ASHOKA* [online].. Dostupné online.
7. ↑   *1999 Goldman prize winner Michal Kravcik* [online].. Dostupné online. (po anglicky)
8. ↑   *Nová vodná paradigma* [online].. Dostupné online.
9. ↑   *UN 2023 Water Conference* [online].. Dostupné online.
10. ↑   *Water Holistic* [online].. Dostupné online.
11. ↑   *Zbor poradcov predsedu vlády* [online].. Dostupné online.
12. ↑   *Program obnovy krajiny* [online].. Dostupné online.
13. ↑   *The SASAKAWA AWARD* [online].. Dostupné online.
14. ↑   *Súťaž o Cenu ministra hospodárstva SR „Inovatívny čin roka 2007"* [online].. Dostupné online.
15. ↑   *Slovenský projekt prevencie pred povodňami dnes ocenia v Rakúsku* [online].. Dostupné online.
16. ↑   *Hospodársky klub* [online].. Dostupné online.
17. ↑   *Miko rozdal Ceny a čestná uznání ministra životního prostředí* [online].. Dostupné online.
18. ↑   *Medzinárodná cena pre Michala Kravčíka* [online].. Dostupné online.
19. ↑   *Return of lost water [in Slovak]: Danka Kravčíková, Michal Gazovič, Michal Kravčík, Miroslav Hríb, Pavol Šuty, Mariana Dachová, Prešov 2020, ISBN 978-80-973572-0-7, Pages 173*. .
20. ↑   *Manual: "Let's renew our forest / farmland / land" [in Slovak]: Danka Kravčíková, Michal Kravčík, Martin Maršalko, Peter Bujňák, Lucia Macíková, Košice 2019, ISBN 978-80-973572-0-7, Pages 54*. .
21. ↑   *After us the Desert and Deluge? [in Slovak, English, Korean]: Michal Kravčík, Juraj Kohutiar, Martin Kováč, Pavol Šuty, Miroslav Hríb, Dana Kravčíková, Košice 2012, IBSN: 978-80-970278-3-2, Pages 231*. .
22. ↑   *White paper: Water for Climate Healing - A New Water Paradigm* [online].. Dostupné online. (po anglicky)

Externé odkazy
--------------

* vystoupení Michala Kravčíka v projektu TedX na téma *Voda a život*
* webové stránky knihy *Voda pre ozdravenie klímy – Nová vodná paradigma*
* Kravčíkův blog na webu denníka *SME*
* Kravčíkův blog na webu denníka *Pravda*
* webové stránky organizácie Ľudia a voda
* *hydrológ Michal Kravčík* rozhovor pre TA3
* *Michal Kravčík* rozhovor pre .týždeň
* *Michal Kravčík* rozhovor pre plus7dní

  

Autoritné údaje: * ISNI: 0000000073036742
* NK ČR: xx0106267
* VIAF: 301194465